google/wiki40b huggingface dataset:
Brachypsectridae

Utseende

Små til middelsstore (4 – 7 mm), avlange biller, rødbrune, ganske flate. De ligner på små, tettbygde smellere (Elateridae). Hodet er bredt, med små, noe utstående fasettøyne. Bakerst er hodet innsnevret til en tydelig "hals", men denne delen er vanligvis dekket av brystskjoldet. Antennene er brede, sagtakkede og består av 11 ledd. Brystskjoldet (pronotum) er litt bredere enn hodet, tilsmalnet forover, med omtrent rette sidekanter. Bakhjørnene er noe tilbaketrukket. De kan ikke "smelle" slik som de ekte smellerne. Dekkvingene er ved roten omtrent så brede som brystskjoldet, fint hårete, fint og tett punkterte, med eller uten fine lengdestriper. Beina er korte og slanke. 
Larvene har et ganske spesielt utseende. De er flate og ovale, oversiden er mørk og tykkhudet mens undersiden er lys og tynnhudet. På sidene har de fingeraktige utvekster med kraftige hår. Hodet er flatt, med kølleformede antenner. Bakenden ender i en tykk, bevegelig pigg.

Levevis

Disse billene er uvanlige og det er ikke så mye man vet om dem. De fire kjente artene er vidt spredt, og familien er funnet i de sørvestre delene av Nord-Amerika, Den dominikanske republikk, det sørlige India, Malaysia og det nordlige Australia. Larvene er rovdyr som ligger på lur under steiner eller løs bark, og venter på edderkopper og andre små leddyr. De griper byttet med å klemme det mellom hodet og den bevegelige halepiggen.
Tuomo Suntola

Biografi

Tuomo Suntola fikk sin Ph.D. fra Tekniska högskolan i 1971 og er dosent i fysikk ved Tammerfors tekniska universitet siden 1975, der han har forelest om halvlederfysikk 1972-78.  Suntola er forfatter av mange vitenskaplige artikler og bøker om halvlederteknikk og fornybar energi. Han var forsker ved Fortum Corporation 1997-2003, deretter pensjonert. Han har oppfunnet nye mikroapparater og materialprosesser, blant annet såkalt atomlagdeponering som benyttes innen nanoteknologi og i avansert produksjon av integrert kretser. For dette ble han i 2004 tildelt ”European Semi Award”. 
Suntola er medlem av den finske Akademin för Tekniska Vetenskaper (TTA) fra 1983 og var styremedlem 1988-93. Han er styremedlem i Mentorprogrammet siden 1999 og vararepresentant i VTT, Teknologistiftelsens i Finland styre fra 1991. Han har en god del patenter og har publisert atskillig innen områdene materialvitenskap, tynnfilmsteknikk og overflatekjemi. Som kosmolog har Suntola siden begynnelsen av 1990-tallet tatt til orde for en egen alternativ modell som han kaller Dynamic Universe.
De siste årene har Suntola engasjert seg mer og mer i spørsmål omkring kosmologiske problem, der han strevet etter et holistisk syn på den observerbare fysiske virkeligheten og begrepet relativitet. Han mener at The Dynamic Universe presenterer et slikt perspektiv. I Dynamic Universe, DU-modellen konverterer han Einsteins  romtid i dynamiske koordinaeer til dynamisk rom i absolutte koordinater. I stedet for å bøye romkoordinatene for å overensstemme med observasjoner som i relativitetsteorien, behandler han universet i seg selv som dynamisk. Universet ekspanderer og lyshastigheten identifiseres med ekspansjonenes hastighet. I DU er lyshastigheten altså ikke konstant. Universets form å antas være en hypersfære, der sfærens overflate representerer det tredimensjonale rommet, mens den radielle koordinaten er usynlig for oss. Modellen var opprinnelig tenkt å bli en bergningsmessig enkel approksimasjon av den generelle relativitetsteorien til anvendelse i satellitters navigasjonssystem. Den har vist seg å overensstemme med denne innen solsystemet. På jorden er forskjellen mellom DU og relativitetsteorien for den velkjente formelen E=mc² omtrent 10⁻⁶.
Alta prosti

Alta prosti er et tjenestedistrikt i Nord-Hålogaland bispedømme i Den norske kirke. Prosten har sete i Alta. Prostiet er inndelt i sogn som blir regnet som den organisatoriske grunnenheten i Den norske Kirke.
Helan Shan

Helanfjellene (kinesisk: 贺兰山, pinyin: Hèlán Shān; mongolsk:  Alaša aγula), også kalt Alashanfjellene i eldre kilder, er et isolert fjellparti som danner grensen mellom det indremongolske liga (prefektur) Alxa og den autonome region Ningxia i Kina. Det løper nord-sør, parallelt med Guleelven ved dens store bue. Elven er hovedsakelig øst for fjellene, men i nord krysser den dem og løper på den vestlige siden. Mot vest er det ørken. Mot øst er det et kunstig irrigert område omkring byene Yinchuan og Shizuishan.
Fjellkjeden er omkring 200 km fra nord til sør og mellom 15 og 50 km i bredden og har en gennomsnittlig høyde på 2.000 meter (Gulelven løper her på omkring 1.100 meters høyde.) Den høyeste toppen er på 3.556 meter.

Kulturminner

Relieffbildene i Helanfjellene er oppført på Folkerepublikken Kinas liste over kulturminner.
Afrikadronningen

Handlingen

Handlingen er plassert til Tysk Østafrika der Rose Sayer (Katharine Hepburn) og hennes bror er misjonarer ved utbruddet av første verdenskrig. Gin-elskende Charlie Allnut (Bogart) og hans slitte lille dampbåt African Queen trafikkerer elven stasjonen ligger ved og er eneste forbindelse til verden. Tyskerne angriper og ødelegger misjonsstasjonen i en straffeaksjon. Roses bror makter ikke situasjonen og dør kort tid etter, forvirret, av feber. Rose flykter med Charlie på båten hans. På ferden nedover elven overtaler hun Charlie å angripe en tysk kanonbåt som behersker innsjøen som elven munner i og senke det med selvlagede torpedoer.
Ferden nedover elven tar en stor del av filmen og de to ulike karakterene forelsker seg i hverandre. Etter noen vendiger klarer de å ødelegge kanonbåten, men mister African Queen og svømmer i siste scenen over innsjøen mot sikkerhet i form av bredden som tilhører Belgisk Kongo.

Innspillingen

Filmen ble tatt opp i Afrika, og brøt dermed med den gjengse studiobundne måten amerikansk og britisk spillefilm til da hadde blitt laget på. Under primitive forhold i Uganda og Kongo ble mange av filmteamet syke av dysenteri og Malaria. Bogart skrøt senere av at han og Huston var de eneste som ikke ble sjuke siden de ikke drakk vann, med andre ord, de holdt seg til alkohol. 
Særlig Hepburn ble svært syk og trengte flere måneder rekonvalescens etter filmen. Hun utga i 1987 en bok om sine opplevelser under tittelen: Making of the African Queen: Or How I Went to Africa With Bogart, Bacall and Huston and Almost Lost My Mind (Oversatt: Innspilling av Afrikadronningen: eller hvordan jeg dro til Afrika med Bogart, Bacall and Huston og nesten mistet  vettet).

Anmerkninger

Den lille dampbåten som ble brukt i filmen ble bygget i 1912, i Lytham St Annes, England, for bruk i Afrika. Siden 2012 er den å se i Key Largo in Florida, USA. 
Den tyske kanonbåten som het i filmen Königin Luise er inspirert av skipet Graf von Götzen som ble produsert i Tyskland 1913, sendt til Tanganyikasjøen i kasser og bygget sammen der under tysk oppsyn. Båten ble senket av tyskerne i 1916 når de måtte trekke seg tilbake i krigens forløp. Båten ble hevet av britene i 1924 og er et viktig transportskip på sjøen den dag i dag under navnet MV Liemba. I filmen ble skipet fremstilt av den britiske fraktebåten Buganda, som fremdeles ligger i Mwanza.
Lærerhøyskole

Førskolelærer / Barnehagelærer

Førskolelærerutdanningen i Norge begynte i 1935 med Barnevernsakademiet i Oslo og i 1947 med Barneverninstituttet i Trondheim. Utdanningen var lenge toårig, men 3-årige klasser ble tatt opp i og med overgangen til høgskole med lov om lærerutdanning av 8. juni 1973.
De som tas opp som studenter fra 2013 (2012 i Sogndal) utdannes etter ny Rammeplan for barnehagelærerutdanning (FOR-2012-06-04-475) og får dermed tittelen barnehagelærer.
Trametinib

{{Infoboks legemiddel
|navn= Trametinib
|bilde= Trametinib.svg
|kjemisknavn= N-(3-{3-Cyclopropyl-5-[(2-fluoro-4-iodophenyl)amino]-6,8-dimethyl-2,4,7-trioxo-3,4,6,7-tetrahydropyrido[4,3-d]pyrimidin-1(2H)-yl}phenyl)acetamide
|CAS-nummer = 871700-17-3
|ATC-nummer= L01XE25
|PubChem = 11707110
|klasse=
|kjemiskformel=
|klassifisering=
|virkningsmekanisme=
|metabolisme=
|halveringstid=
|utskillelse=
| UNII_Ref = 
| UNII = 33E86K87QN
| DrugBank          = 
| ChemSpiderID      = 9881833
| ChEMBL = 2103875
| ChEBI             = 75998
| synonyms          = GSK1120212
| C=26 | H=23 | F=1 | I=1 | N=5 | O=4
| molmasse  = 615.39 g/mol
| smiles            = Ic1ccc(c(F)c1)N\C3=C\2/C(=O)N(C(=O)N(C/2=C(\C(=O)N3C)C)c4cccc(NC(=O)C)c4)C5CC5
| StdInChI = 1S/C26H23FIN5O4/c1-13-22-21(23(31(3)24(13)35)30-20-10-7-15(28)11-19(20)27)25(36)33(17-8-9-17)26(37)32(22)18-6-4-5-16(12-18)29-14(2)34/h4-7,10-12,17,30H,8-9H2,1-3H3,(H,29,34)
| StdInChIKey          = LIRYPHYGHXZJBZ-UHFFFAOYSA-N
}}
Trametinib (handelsnavn Mekinist) er en kreftmedisin.  Det er en MEKhemmer med anti-kreft aktivitet.
Trametinib hemmer MEK1 og MEK2.
Trametinib hadde gode resultater i en klinisk studie av metastatisk malignt melanom i fase III som skyldtes mutasjon i BRAF V600E. I denne mutasjonen har aminosyren valin (V) i posisjon 600 i BRAF genet blitt erstattet med glutaminsyre (E), slik at det muterte BRAF genet konstitutivt aktivt.
I mai 2013 ble trametinib godkjent av Food and Drug Administration som legemiddel for behandling av pasienter med V600E mutert metastatisk malignt melanom. 
Data fra kliniske studier viste at resistens mot trametinib skjer innen 6 til 7 måneder. For å bøte på dette ble trametinib kombinert med BRAF-hemmeren dabrafenib. Som et resultat av denne forskningen godkjente FDA 8. januar 2014 kombinasjonen av dabrafenib og trametinib i behandlingen  av pasienter med BRAF V600E/K-mutert metastatisk malignt melanom.
I Norge sa Beslutningsforum 25. april 2016 ja til kombinasjonsbehandlinger med BRAF- og MEK-hemmere for behandling av føflekkreft med V600 mutasjon. Kombinasjonsbehandlingen utsetter pasientens resistensutvikling. Beslutningsforum bestemte også at det etter prisforhandlinger er dabrafenib (Tafinlar) og trametinib (Mekinist) som har best pris og skal brukes.
Norsk Ornitologisk Forening

Norsk Ornitologisk Forening (NOF) ble stiftet i 1957 og er en ideell forening, som har vern av fugler som sin viktigste oppgave. Foreningen arbeider for vern av naturen, særlig fuglefaunaen, og for å fremme interessen for og bedre kunnskapen om fugler, samt å stimulere til ulike ornitologiske aktiviteter. Foreningen er tilsluttet BirdLife International og fungerer som et bindeledd mellom fugleinteresserte i Norge og andre land. Foreningen arrangerer dessuten en rekke turer og foredrag årlig.

Generelt

Sekretariatet, som er ansvarlig for den daglige driften av foreningen, ligger i Trondheim og ledes av generalsekretæren. Foreningen har omkring 10 000 medlemmer, og det er fylkesavdelinger i alle fylker, inkludert rundt 50 lokallag. Årsmøtet er foreningens øverste organ og avholdes årlig. Sentralstyret velges av årsmøtet, og har møter 4–6 ganger årlig. Sentralstyret vedtar hovedlinjene for foreningens arbeid, foretar strategisk planlegging, fastsetter budsjettet og følger opp økonomien, oppretter og nedlegger komiteer og utvalg og har ansvar for ansettelser av fast lønnet personell på NOFs sekretariat. Generalsekretæren deltar på møtene og er referent. Valgkomiteen består av fire personer og velges av årsmøtet.
Foreningen publiserer også tidsskriftene Vår Fuglefauna og Fuglevennen. Vår Fuglefauna (48 sider) sendes ut til medlemmene fire ganger årlig, mens rekrutteringstidsskriftet Fuglevennen har to årlige utgivelser. I tillegg utgir NOF det elektroniske fagtidsskriftet Ornis Norvegica, som er gratis, men kun tilgjengelig på internett.

Fuglevakta

Fuglevakta er en døgnbemannet vakttelefon (901 22 901) som skal ta seg av fuglenes ve og vel samt deres leveområder. Telefonen er bemannet 24 timer i døgnet alle dager i året. Av praktiske årsaker kan imidlertid telefonen i korte perioder bli koblet opp mot mobilsvar, som sjekkes jevnlig. Fuglevakta er en tjeneste som har vært operativ siden starten i 1989.
Hans-Jürgen Stumpff

Bakgrunn og oppvekst

Stumpff ble født i Kolberg og gikk inn den tyske hæren, i Brandenburgisches Grenadierregiment Nr. 12 som menig i 1907. I 1908 ble han utnevnt til løytnant og ved utbruddet av første verdenskrig tjenestegjorde han i generalstaben. Ved slutten av krigen hadde Stumpff blitt forfremmet til kaptein.
I mellomkrigstiden, under Weimarrepublikken, tjenestegjorde Stumpff i Reichswehrministerium (forsvarsministeriet).

Luftwaffe

Den 1. september 1933 ble Hans-Jürgen Stumpff, som oberstløytnant, sjef for personellavdelingen i Luftwaffe. Etter at Luftwaffe ble legalt (Tyskland hadde etter Versaillestraktaten ikke lov til å ha et flyvåpen) ble Stumpff stabssjef fra 1. juni 1937, en stilling han hadde inntil 1. januar 1939. Stumpff ble utnevnt til general i 1938. Han hadde bakgrunn fra administrativt arbeid og hadde aldri fløyet selv, og var avhengig av folk i staben i alle flytekniske spørsmål. Stumpff blir beskrevet som den dyktig administrator.
Under andre verdenskrig kommanderte Stumpff i noen måneder først Luftflotte 1, fra 10. mai 1940 til 27. november 1943 ledet han Luftflotte 5, som var stasjonert i Norge og Danmark. Han overtak kommandoen etter general Erhard Milch. Den 19. juli 1940 ble han forfremmet til generaloberst. I august 1940 sendte Stumpff sine fly mot flyplasser og flyfabrikker i Nordøst-England mellom Tynemouth og Yorkshire. Flyene ble oppdaget av britisk radar 1 time før de nådde frem og RAF satte inn motangrep. Stumpff mistet den dagen 20 % av sine bombefly og syv Me-110. Dette var eneste gang fly fra Luftflotte 5 deltok i angrep på Storbritannia.
I 1941 opprettet han hovedkvarter på gården Strømsbukt ved Høybuktmoen. Ifølge krigsleksikonet hadde Luftflotte 5 hovedkvarter i Kemi, Finland, fra 1941. Josef Kammhuber overtok som kommandant for Luftflotte 5 5. november 1943. Stumpff foreslo i mars 1942 å bruke Svalbard som base for angrep mot konvoiene til Murmansk. Hitler avviste forslaget med begrunnelse at det manglet styrker til en slik ekspedisjon. Hitler tok i mai 1942 på nytt opp saken og ba Hermann Göring vurdere mulighetene, uten at det ble noe av. Stumpff brydde seg lite om den politiske siden av okkupasjonen av Norge.
I januar 1944 ble Stumpff Luftwaffenbefehlshaber Mitte, senere benevnt som Luftflotte Reich og var ansvarlig for forsvaret av Tyskland mot allierte bombefly.  Den 9. mai 1945 var Stumpff tilstede som representant for Luftwaffe (i Robert Ritter von Greims sted) ved undertegnelsen av Tysklands betingelsesløse kapitulasjon i det sovjetiske hovedkvarteret Berlin (sammen med general Wilhelm Keitel). Josef Stalin insisterte på at kapitulasjonsdokumentene skulle signeres i det sovjetiske hovedkvarteret i Berlin (Karlshorst), etter at det allerede var signert i Reims. Stumpf og Keitel signerte etter midnatt 9. mai, vel en time etter at all tysk motstand skulle opphøre 8. mai klokken 23.01.
Etter krigen ble han stilt for en britisk militærdomstol anklaget for ikke å ha beskyttet nedskutte flygere mot vold fra lokalbefolkningen. Han ble frikjent og løslatt i 1947.
Fender Telecaster

Opprinnelse

Telecasteren ble utviklet av Leo Fender i Fullerton, California på 1940-tallet. Før den kom, hadde flere uavhengige gitarbyggere laget gitarer med solid kropp, men ingen av disse gitarene hadde noen nevneverdig markedskraft. Leo Fenders Telecaster var designet som endelig satte plankegitaren på kartet.
Henrik Gustavsson

Klubbkarriere

Gustavsson startet karrieren som fotballspiller i Sturefors IF, og var innom Hjulsbro IK i tre sesonger, før han signerte for Åtvidabergs FF. Gustavsson har spilt hele karrieren som profesjonell spiller i Åtvidabergs FF, og har spilt for klubben i de tre øverste divisjonene i det svenske seriesystemet.
Garnisonen i Porsanger

Garnisonen i Porsanger (GP) var navnet på alle hæravdelinger som var forlagt i Porsanger- og Karasjok kommuner. Hovedkvarteret er på Porsangmoen. Beliggende ved 70 grader nord, er den den nordligste militære garnison i verden.
Inntil den sikkerhetspolitiske endring som Sovjetunionens fall medførte for Norge, fungerte garnisonen og dens styrker som 2. forsvarsstyrke i en eventuell invasjon. På det meste hadde garnisonen  så mye som 1500 soldater. En infanteribataljon på 900 mann var størstedelen av garnisonen styrker.
NM i svømming langbane 2017

NM i svømming langbane 2017 ble arrangert i Pirbadet i Trondheim 8.-11. juli 2017. Arrangører var NTNUI og Trondhjems SLK.
Pax Europaea

Pax Europaea (latin for den europeiske fred – henspiller på den historiske Pax Romana) utgjør den fredfulle perioden Europa har opplevd etter Den annen verdenskrig, ofte sett i sammenheng med opprettelsen av Den europeiske union (EU) og dens forløpere. Etter Den kalde krigen har denne freden vært enda tydeligere på grunn av de minskede politiske spenningene, med unntak av det tidligere Jugoslavia.
Det transatlantiske samarbeidet og europeisk integrasjon var tenkt å kunne opprettholde den skjøre freden som var skapt i Europa. Da kontinentet gjennom århundrer stadig var kastet ut i krig, var hensikten med opprettelsen av De europeiske fellesskap i 1950-årene å danne et samarbeide som var så omfattende at krig mellom de deltagende land ville umuliggjøres. Disse fellesskapene, og andre samarbeid som for eksempel NATO, omfattet mesteparten av det vestlige, nordre og sydlige Europa. Til tross for at det sentrale og østlige Europa forble i Sovjetunionens maktsfære, opplevde også disse landene lite fysisk konflikt, med unntak av internt maktmisbruk, frem til 1990-årene da Jugoslavia-krigene brøt ut mens dette landet raknet. I denne sammenheng ble EUs strukturer kritisert for den opplevde handlingslammelsen. I dag er disse nye landene på Balkan kandidater til å innlemmes i EU.
I dag omfatter unionen 28 land, mens flertallet av de resterende europeiske land søker medlemskap (tolv land tilsluttet seg EU på 2000-tallet). I tillegg er flere land, deriblant Norge, tilknyttet EU gjennom økonomiske avtaler og traktater, blant annet ved Det europeiske økonomiske samarbeidsområde (EØS). Innenfor integrasjonssfæren har ingen militær konflikt siden. Dette utgjør den lengstlevende freden på det vesteuropeiske kontinent siden Pax Romana.
I 2012 ble Den europeiske union tildelt Nobels fredspris. Den norske Nobelkomite begrunnet dette med at «Unionen og dens forløpere har gjennom mer enn seks tiår bidratt til å fremme fred og forsoning, demokrati og menneskerettigheter i Europa.»
Sosialdepartementet (1913–1993 og 2002–2004)

Arkivet

Arkiver etter Sosialdepartementet befinner seg i dag hos Riksarkivet.
Abhijna

Abhijñā (sanskrit: अभिज्ञा; pali: abhiññā; tibetansk: མངོན་ཤེས mngon shes ་; tradisjonell kinesisk 六通/(六)神通) har tradisjonelt blitt oversatt som "å vite," "direct knowing" og "direkte kunnskap" eller tidvis, mer teknisk, som "høyere kunnskap" and "supernormal knowledge." I buddhismen blir slik kunnskap oppnådd gjennom rett levevis og meditasjon.  Noen ganger omfatter dette ekstrasensoriske evner (som å se tidligere og fremtidige liv) så vel som det supermundane opphør av alle mentale forgiftninger (āsava).
Xenopsis

Utseende

Middelsstore (ca. 10 millimeter), avlange, metallisk fargede praktbiller. Antennene er tynne, kortere enn hodets bredde. Pronotum er rundet, dekkvingene tilspissede bak med fine punktstriper. På de bakerste bakkroppsleddene er bakhjørnene trukket tilbake som skarpe pigger.

Levevis

De voksne billene besøker gjerne blomster.

Utbredelse

Slekten er utbredt i Thailand, Laos, Malaysia (inkludert Sabah) og Sumatra.
Röstånga

Röstånga er et tettsted i Svalöv kommune i Skåne län i Sverige. I 2010 hadde tettstedet 839 innbyggere.
Forbidden Zone

Forbidden Zone er en amerikanske film i sjangerne musikalsk og surrealistisk komedie fra 1982 basert på sceneframføringene til new wave-gruppen Mystic Knights of the Oingo Boingo. Filmens stjerner var Hervé Villechaize, Susan Tyrrell og medlemmer av gruppen Mystic Knights of the Oingo Boingo, og hadde også opptredener fra den såkalte Warhol-superstjernen Viva, Joe Spinell og The Kipper Kids. Filmen ble opprinnelig gjort i svarthvitt, og historien handler om et alternativt univers som man kommer i kontakt med i huset til familien Hercules. Filmen ble regissert av Richard Elfman som skrev manuset sammen Matthew Bright, begge medlemmer av Mystic Knights. Filmen ble fullført i løpet av 21 dager i løpet av en periode på ti måneder med et minimum av utgifter til produksjonen og Villechaize var den eneste skuespilleren som faktisk ble betalt for å opptre i filmen.
Hensikten med Forbidden Zone var et forsøkt å gjenskape essensen i The Mystic Knights of the Oingo Boingos konsertopptredener på film, og var også et forsøk fra Richard Elfman til å kunne gå over fra å jobbe med musikk til å jobbe med filmprosjekter, og tjente som en overgang mellom Oingo Boingos tidligere musikalstil og til en new wave-basert stil. Da de negative reaksjonene til filmens innhold var at den kunne oppfattes som støtende ble den satt opp for visning ved midnatt, men fikk positiv mottagelse og deretter en form for kultstatus. I 2004 ble filmen digitalt restaurert og i 2008 ble den fargelagt.
Forbidden Zone har siden blitt tilpasset et sceneshow med støtte fra Richard Elfman. Scenesettelsen ble produsert av Sacred Fools Theater Company og hadde premiere der i Los Angeles den 21. mai 2010.
Hellas' kommunistparti

Europaparlamentet

KKE fikk ved valget til Europaparlamentet i 2009 to medlemmer. Partiet er der knyttet til European United Left–Nordic Green Left som tilsammen fikk 34 medlemmer. Hellas hadde ved samme valg 22 medlemmer av Europaparlamentet.
Agios Dimitrios kullkraftverk

Agios Dimitrios kullkraftverk er et kullkraftverk i området Kozani i Hellas. Det har en installert produksjonskapasitet på 1500 MW fordelt på 5 like store blokker / turbiner. Årsproduksjonen er ca. 9,2 TWh. Operatør er Public Power Corp.
Anlegget ble utbygd i årene 1984–1997. Brenselstypen er brunkull (lignitt), i likhet med situasjonen for alle de greske termiske kraftverkene. Utslippene av CO₂ er 12,4 millioner tonn årlig. De totale CO2-utslippene i 2008 var ca. 11 803 000 tonn.
Antigone

Theben-kretsen i de greske tragedier

Fortellingen om Antigone inngår i den delen av de greske tragediene som kalles Theben-kretsen, det vil si tragedien rundt den mytiske herskerslekten i det antikke kongeriket Theben. Historien starter med kong Oidipus som uten å vite det drepte sin far og giftet seg med hans enke - sin egen mor, Iokaste. Da Oidipus forsto sannheten om dette stakk han ut sine egne øyne og forlot Theben. Med sin egen mor hadde han sønnene Eteokles og Polyneikes, og døtrene Antigone og Ismene. Antigone fulgte sin far lojalt på hans tiggerferd gjennom de greske rikene til han ved Athen fant nåde hos kong Tesevs og kunne dø i visshet om at han fikk en god begravelse. Sønnene arvet Theben, men Eteokles fordrev sin bror fra riket. Polyneikes kom tilbake med en fremmed hær og krigen endte med at de to brødrene drepte hverandre. Iokastes bror Kreon ble da konge, og han bestemte at Polyneikes ikke skulle begraves. Antigone begraver ham på tross av Kreons forbud, og hun dømmes til å bli levende begravd. Antigone er forlovet med Kreons sønn Haimon, og han bryter opp hulen hvor Antigone er innesperret. Han kommer imidlertid for sent - Antigone har tatt sitt eget liv. I sin fortvilelse tar også Haimon sitt eget liv. Også Kreons hustru Evrydike begår selvmord, og den angrende Kreon står alene igjen.
De syv skuespillene som regnes til Theben-tragediene er Aischylos, De syv mot Theben, Sofokles, Kong Oidipus, Oidipus i Kolonos, og Antigone, og Evripides, Fønikerinnene, De Bønnfallende, og Bakkantinnene.
Roxboro kullkraftverk

Roxboro kullkraftverk er et kullkraftverk ved Semora i Person County, delstaten Nord-Carolina i det østlige USA. Det har en installert produksjonskapasitet på 2 558 MW, fordelt på 4 enheter. Dette er delstatens største termiske kraftverk målt etter installert effekt. Brenselkilden er kull.
Utbyggingen skjedde 1964–1980. Operatør og hovedeier er energiselskapet Progress Energy Co.
I 2006 hadde hele anlegget utslipp på 15,10 mill tonn CO2.
Ulf Christiansson

Diskografi

Diskografi, med sangtittler, over utgivelser med Ulf Christiansson.